વિપક્ષ ડેમોક્રેટ દીવાલ બનાવવા માટે સહકાર આપે તે માટે ઇમિગ્રેશનને લગતા અન્ય એક મુદ્દે સોદાબાજી ચાલી હતી. આ મુદ્દો છે ગેરકાયદે રીતે અમેરિકામાં આવેલા આઠેક લાખ લોકોનો. આ એવા લોકો છે જે બચપણમાં ગેરકાયદે રીતે અમેરિકામાં આવ્યાં હતાં. દલીલ એવી છે કે તેઓ કોઈની સાથે બાળક હતાં, નાદાન હતાં ત્યારે અમેરિકા આવ્યાં. તેમના માટે આ જ વતન જેવું છે. તેથી તેમને ડીપોર્ટ કરવા યોગ્ય નથી. આ મુદ્દો ઓબામાના શાસન વખતનો છે. તે વખતે તેમને રક્ષણ આપવા માટે નિયમ તૈયાર થયો હતો. ડિફર્ડ એક્શન ફોર ચાઇલ્ડહૂડ અરાઇવલ્સ (ડીએસીએ) એટલે કે બચપણમાં અમેરિકા આવેલા ઇમિગ્રન્ટ્સ સામે ડિપોર્શનના પગલાં ન લેવાં.